
Menneen talven lumia 


Kuusi numeroa Vapaa Ajattelijoita on jälleen tehty. Asetin ensimmäisessä numerossa tavoitteita 
sisällön kiinnostavuuden, ulkoasun kunnianhimoisuuden ja suuremman levikin suhteen. Suostues- 
sani Vapaa Ajattelijan päätoimittajan tehtävään en arvannut kuinka vaikea vuosi olisi edessä. Vete- 
raanivapaa-ajattelija, monena vuonna päätoimittajanakin toiminut Timo I. Vasama totesikin Vapaa 

Ajattelijan päätoimittajan tehtävästä, että kun kumartaa yhtäälle niin pyllistää toisaalle. 

***** 

Vapaa-ajattelijoiden joukko on ajatuksiltaan kirjavaa, joidenkin mielestä ainoana yhdistävänä te¬ 
kijänä on vaatimus valtion ja kirkon erottamisesta toisistaan. Tällainen näkemys laajentaisi vapaa- 
ajattelijoiden piiriä kyllä mukavasti, sillä mm. jehovantodistajat voisivat silloin kuulua joukkoomme. 
Näin pitkällä ei kai vielä olla, mutta monet muut, humanistit ja uusmietiskelijät ovat kyllä mukana. 
Ateistiksi leimautumista pelätään ja siinä missä kristitty ylpeänä puhuu uskostaan, monet vapaa- 
ajattelijat kauhistelevat julkijumalattomuutta ja pitävät sitä jos ei nyt syntisenä niin ainakin imago- 
syistä arveluttavana. 


Tämänkin lehden palstoilla on esitetty erilaisia strategioita ja visioita, miten uskonnotonta jär¬ 
jestökenttää tulisi kehittää. Vapaa-ajattelijoiden olisi terävöitettävä omaa kuvaansa, jotta kaikki 
tietäisivät mihin kuulua ja missä toimia. 


Uskonnonvapauskomitean välimietintö sisältää lähitulevaisuudessa ainakin yhden selkeän haas¬ 
teen vapaa-ajattelijoille, joka käsittääkseni eroaa esimerkiksi humanistien näkemyksestä. Elämän¬ 
katsomustiedon opetus olisi säilytettävä vain ja ainoastaan uskontokuntaan kuulumattomien ainee¬ 
na. Mikäli muunlaisia järjestelyitä halutaan, paras vaihtoehto olisi sekä uskonnon- että elämänkatso- 
mustiedonopetuksen poistaminen koulujen opetusohjelmista tai ainakin niiden tekeminen vapaaeh¬ 
toisiksi aineiksi. Välimietinnössä ei tule esille vapaa-ajattelijoiden tärkein vaatimus uskonnonvapau¬ 
den todelliselle toteutumiselle: kirkkojen aseman tasa-arvoistaminen muiden aatteellisten järjestö¬ 
jen kanssa. 

***** 

Jotkut lukijat ovat siinä käsityksessä, että lehtemme pitäisi olla vähintäänkin Hesarin kuukausi- 
liitteen tasoinen. Minustakin se on seuraavalle vuosituhannelle oiva tavoite. Silloin Vapaa Ajatteli¬ 
jassa olisi kokopäiväisesti kuusitoista toimitukseen kuuluvaa ja muutkin taustat, kuva-arkisto, mark¬ 
kinointiosasto ja yleishallinto tekemässä lehteämme. 



Olen yrittänyt vähentää Vapaa Ajattelijassa kirkon omien asioiden esilläpitämistä. Kirkoilla on 
mahtava arsenaali erilaisia julkaisuja, joten sieltä varmaan löytyy tilaa näille jutuille. Oma lukunsa 
ovat sellaiset kirkon toimet, joista se itse on hiljaa tai joista valtalehdistö solidaarisena kirkolle ei 
kirjoita. Tällaisena esimerkkinä voisi esittää kirkon taloudellisen aseman jatkuvan vahvistumisen 
tai alla olevan esimerkin Pipliaseurasta. 

***** 

Suomen Pipliaseura on mahtava kirkkojen lähetysjärjestö. Se tekee samaa työtä kuin talebanit 
Afganistanissa, Indonesian hallitus tahollaan, venäläiset ja tshetsheenisissit Tshetsheniassa. Pip¬ 
liaseurat levittävät ilosanomaansa vastenmielisin ja alhaisin keinoin. Turkissa maanjärjestykset 
ovat tuhonneet kyliä ja kaupunkeja. Tuhannet ihmiset ovat kuolleet ja kymmenettuhannet ovat 
jääneet kodittomiksi. Mitä Pipliaseura tekee? Se käynnistää “Elämän sanaa Turkissa” keräyksen 
käyttäen häikäilemättömästi hyväkseen ihmisten myötätuntoa maanjäristyksen tuhoista kärsiviä koh¬ 
taan, ei kerätäkseen rahaa järjestyksen uhreille, vaan rahaa voidakseen jakaa raamattuja näille 
vääräuskoisille. Onko tämä sitä moraalista toimintaa, joka antaa kristityille riittävän inspiraation ja 
motivaation, jota entinen arkkipiispa John Vikström peräänkuulutti filosofiatapahtumassa Tampe¬ 
reella keväällä 1999? 


Pakanallista joulua Vapaa Ajattelijan lukijoille Timo Meltti. 

JK. 

Odotellessamme tulevia parempia aikoja toimitus, so. tällä hetkellä päätoimittaja yksin, pitää itsellään jatkossakin 
oikeuden lyhentää lehdelle tarjottuja juttuja. Jos väliotsikointia ei kirjoittajan toimesta ole tehty, saattaa päätoimittaja 
tehdä niitä. Katson, että myös päätoimittajalle tulleet sähköpostit ja kirjeet, jos aihetta on, voidaan julkaista joko 
lyhennettynä tai sellaisenaan. Kirjoittajan halutessa toisin, on siitä erikseen syytä mainita. 

Joulusaarna 


Robert G. Ingersoll 


joulusta ei suinkaan ole kristillinen - se on kauttaaltaan pakanallinen, se 
ihmisellinen, luonnollinen. 


Kristillisyys ei tullut maailmaan suurena ilosanomana, mutta ikuisen surun sanomana. 
Se tuli ijankaikkisen tuskan uhkaus muassaan. Sen tarkoitus oli sota maan päällä ja 
kadotus kuoleman jälkeen. 

Se opetti muutamia hyviä asioita - rakkauden kauneutta ja lempeyttä ihmisessä. Mut¬ 
ta soihdun kantajana, ilon tuojana ei se ole onnistunut. Se on julistanut vajavaisten ihmis¬ 
ten teoille äärettömiä seurauksia, musertanut ihmismielen vastuunalaisuudella, joka on 
liian suuri kenenkään kuolevaisen kannettavaksi. Se on täyttänyt tulevaisuuden pelolla ja 
liekeillä, ja tehnyt Jumalan vartijaksi ikuiseen kuritusvankilaan, joka on määrätty kodiksi 
melkeinpä kaikille ihmislapsille. Eikä tähänkään tyytyen on se riistänyt Jumalalta anteek- 
si-anto vallan. 


Ja kuitenkin on se ehken tehnyt jotakin hyvää lainaamalla pakanoilta tuon vanhan 
juhlan, jota kutsutaan Jouluksi. 

Aikoja ennen kuin Kristus oli syntynyt, iloitsi Aurinko-Jumala voitostaan Pimeyden voi¬ 
mien yli. Aikana, jota me kutsumme Jouluksi, alkavat päivät huomattavasti käydä pitem- 
miksi. Meidän raakalaiset esivanhempamme olivat Auringon palvelijoita ja he viettivät 
juhlaa hänen kunniaksensa kun hän muka oli voittanut Yön vallan. Sellainen juhla oli 
luonnollinen ja kaunis tapa. Kaikista luonnollisin uskonto on Auringon palveleminen. Kris¬ 
tinusko omaksui tämän juhlan. Se otti pakanoilta parhaimman mitä heillä oli. 

Minä uskon joulunviettoon ja jokaiseen päivään mikä pyhitetään ilon viettämiseksi. 
Meillä täällä Amerikassa on liian paljon työtä ja liian vähän huvia. Me olemme liian paljon 
englantilaisten tapaisia. 

Luullakseni se oli Heirich Heine, joka sanoi, että Jumalaa pilkkaava ranskalainen on 
paljon enemmän Jumalalle mieleen kuin rukoileva englantilainen. Meidän ilomme on 
liian surullista. Minä puolustan kaikkia hyviä vapaita päiviä kuta enemmän sitä parempi. 

Joulu on sopiva päivä antaa anteeksi ja unhoittaa, sopiva päivä heittää pois ennakko¬ 
luulot ja viha, sopiva päivä täyttää sydämemme ja kotinne, toisten sydämmet ja toisten 
kodit, päiväpaisteella. 


Joulusaarna julkaistiin Evening Telegram -lehdessä 19.12.1891. Vapaa 
Ajattelija on julkaissut Joulusaarnan siinä asussa kuin se sisältyy 
Suomessa vuonna 1906 julkaistuun Ingersollin Valittuihin teoksiin. 


Raamattu ei kerro Jeesuksen syntymäajankohdasta mitään. Kirkko päätti ryhtyä juhlimaan hänen syntymäpäivään¬ 
sä vasta kolme ja puoli vuosisataa itse tapahtuman jälkeen. Päätöksen selväsanaisena tarkoituksena oli syrjäyttää 
kilpailevien kulttien tärkeät juhlat. Sen tähden ajankohdaksi valittiin Voittamattoman Auringon syntymäpäivä (25.12. 
eli roomalaisen kalenterin mukainen talvipäivän seisaus), joka oli jo toistasataa vuotta ollut Rooman silloisen val¬ 
tionuskonnon tärkeä juhla. Auringonjumaluuden lisäksi Jeesuksella korvattiin samalla muun muassa kylvönju- 
mala Saturnus (kreikkalaisten Kronos), jonka juhlaa roomalaiset viettivät 17.-24.12. Tästä saturnalia -juhlasta, 
jota oli vietetty jo 500 vuotta ennen ajanlaskun alkua, kristilliseen joulunviettoon siirtyi valtava määrä traditiota. 

Anneli Aurejärvi-Karjalainen 

Perheen omat juhlat 








Satoja kouluja lähdössä mukaan? 

Lestadiolaiset ryhtyneet kasvattajiksi 


Kuntiin ollaan levittämässä 
lähinnä peruskoulujen kautta 
vanhoillislestadiolaiseen näke¬ 
mykseen perustuvaa ns. Lau¬ 
kaan kasvatusmallia. Sen kehit¬ 
tänyt kouluterveydenhoitaja on 
jo jonkin aikaa kiertänyt kuntia 
ja niissä, joissa hän on voinut 
saada lahkonsa tukea, on onnis¬ 
tuttu saamaan liikahduksia mal¬ 
lin suuntaan. Kyseenalaisen väit¬ 
teensä mukaan hankkeita olisi 
vireillä jo useita sato¬ 
ja. _ 


den käyttö mallin lobbaukseen. 
Mallin taustalla olevasta lahko¬ 
laisuudesta ei tosin muisteta 
mainita ja kun tämän kirjoittaja 
otti asian esiin kouluterveyden¬ 
hoitaja Anne Eskelisen kanssa 
Kansan Tahdon haastattelussa, 
hän kiusaantui ja jopa kielsi yh¬ 
teyden lahkolaisuuteen. Oman 
jäsenyytensä hän myönsi, mut¬ 
ta piti lahkolaissyytöstä tiedon 
puutteena. Voisipa siis ajatella 
niinkin, että he tun- 
tevat loistavasti huo¬ 
non maineensa. 


Pauli Hyvölä 


Mallin tarkoitukse¬ 
na on antaa keinoja 
lasten ja nuorten kas¬ 
vatusongelmiin pää¬ 
asiassa hyväksyttä¬ 
mällä koko yhteisöön 
ankarat käytössään- 
nöt ja niiden valvon- 
ta. Paljon muutahan 
Raamattunsa lisäksi lestadiolai¬ 
silla ei taida olla annettavanaan, 
sillä urheilua tai edes kulttuuria 
ei suosita. 

Ylivieskassa mallia sovellet¬ 
tiin aikansa, mutta into hiipui. Ei 
ihmekään, sillä kaduille ilmestyi 
tädeistä koottuja "kuolemanpar¬ 
tioita” jotka kehottelivat nuorisoa 
koteihinsa. Yläasteelle taas il¬ 
mestyi pari palkattua järjestyk¬ 
senpitäjää, jotka puuttuivat nuor¬ 
ten käytökseen, oli todellista ai¬ 
hetta tai ei. Siikajoella puoles¬ 
taan havaittiin hyväksi, että jo 
seitsenvuotiaalle näpistäjälle 
kutsutaan kiinni jäädessään po¬ 
liisi. Tietynlainen paheksunnan 
ja ankaruuden ilmapiiri onkin ol¬ 
lut aistittavissa. 

Ominaista on myös ollut ver¬ 
kostojen ja omien jäsenten ja 
mahdollisimman suuren julkisuu- 


Espoonlahti- 
lehdessä kerrottiin 
viime keväänä, että 
lapselle pitää tuottaa 
pettymys päivässä. 
Kas kun ei "sietämä¬ 
töntä kipua”. 


Mallia esitellään 
useimmin koulujen 
vanhempainillan yh¬ 
teydessä ja sen tar¬ 
vetta pyritään perus¬ 
telemaan kotien laa- 
jalla uupumuksella, 
tapojen turmeluksel¬ 
la ja laittomuuden lisääntymisel¬ 
lä: esimerkiksi alaikäiseen se¬ 
kaantumisesta ei enää yhteis¬ 
kunnassamme väitteen mukaan 
rangaista ja vanhemmat toimivat 
Alkon tsuppareina. Tämän jäl¬ 
keen kysytään mallista kiinnos¬ 
tuneita ja heitä on, koska paikal¬ 
la lie kaikki saatavissa oleva rau- 
hanyhdistysväki. Jos tilaisuuteen 
on saatavissa omia keulamiehiä, 
he tietenkin ovat mallia kehu¬ 
massa. Esimerkiksi Pyhäjoella 
oli rauhanyhdistysmiehiin kuulu¬ 
va Raahen seutukunnan sivis¬ 
tystoimenjohtaja antamassa leh¬ 
tihaastatteluja ja polkaisemassa 
systeemiä käyntiin. 

Outoja keinoja 

Espoonlahti-lehdessä kerrot¬ 
tiin viime keväänä, että lapselle 
pitää tuottaa pettymys päivässä. 
Kas kun ei "sietämätöntä kipua”. 
Oudolta tuntuu myös Siikajoen 


jatkuu seuraavalla sivulla 

esittelytilaisuudessa käyty 
pohdinta siitä, miten menetellä 
vaikkapa seitsenvuotiaan myy- 
mälävarkaan kanssa. Poliisit pai¬ 
kalle, oli johtopäätös. Pidettiinkin 
parempana, että tuon ikäistä ja 
pienempiä ei päästettäisi kaup¬ 
paan lainkaan. Yleensäkin kun 
mallia kääntelee, siitä paistaa läpi 
kurin ja auktoriteettien tarve sekä 
oman rajallisuuden korostaminen 
nimenomaan kristitylle tyypilli¬ 
sessä alistuvassa mielessä. 

Mallin ydin on Anne Eskelisen 
laatima mallisääntö, johon van¬ 
hemmat voivat painaa puumerk¬ 
kinsä, Raahen Seudun mukaan 
siksi, että sitoutuisivat siihen pa¬ 
remmin. Jotta malli ei tuntuisi 
muutenkaan ylhäältä annetulta 
ohjailulta, ollaan valmiita kailot¬ 
tamaan, että kaikki vanhemmat 
ovat epäonnistuneita. Tämän il¬ 
maisun relevanttiutta tavallisen 
kansa parissa he eivät muuten 
tunne ja se otetaan kuten pitää 
eli ankarana syytöksenä. Ennen 
käyttöönottoa malli, "kunnan oma 
laki”, kuten sanovat, pitää kuu¬ 
lemma hyväksyttää poliisilla. Van¬ 
hempia myös hiljalleen painoste¬ 
taan mallin taa nimittelemällä 
avoimesti niitä, jotka eivät lähde 
mukaan "epäileviksi jupisijoiksi, 
joita on aina”. Pyhäjoella myös 
todettiin, että todennäköisesti ne, 
joiden lapsista eniten puhuttiin, 
olivat poissa. 

Ehdottomasti puututtava 

Tämän kirjoittaja ei tiedä, mi¬ 
ten esimerkiksi opetusministeri¬ 
ön tai läänien kouluviranomaiset 
"laukaalaisiin" suhtautuvat. Mie¬ 
lestäni asia kuuluu heille, vaikka 
se ei olekaan varsinaista koulu- 
toimintaa, sillä mallia levitetään 
koulujen kautta ja sen noudatta¬ 


mista on valvottu kouluissa. 
Saattaa olla, että lahkolaisyhte- 
yksiä ei edes ole huomattu, sillä 
nehän kielletään. 

Myös kuntien kouluviran¬ 
omaisten toimintaan on saata¬ 
va selkeyttä. Vertailun vuoksi: 
Jos milloinkaan vasemmistolai¬ 
seksi tiedetty sivistystoimenjoh¬ 
taja olisi ollut 200-päisessä van¬ 
hempainkokouksessa perusta¬ 
massa kansankomiteaa ja anta¬ 
massa haastatteluja tuodakseen 
Pioneeritoiminnan kuntiin ja 
mahdollisesti jopa koulujen toi¬ 
minnaksi koskemaan kaikkia op¬ 
pilaita, olisi tullut melkoinen häly, 
varmaankin potkut. Näin on kui¬ 
tenkin Pyhäjoella menetelty . 

Nähdäkseni on tutkittava se¬ 
kin, kuinka sisäasiainministeriö 
ja poliisijohto suhtautuu siihen, 
että joku mahdollisesti uskonve- 
li-rivipoliisi hyväksyy kunnallisen 
järjestyssäännön rinnalla sovel¬ 
lettavan ja sitä ankaramman 
säännön. On kyse myös siitä, 
että poliisikunta saattaa sitoutua 
voimakkaastikin tällaiseen sään¬ 
töön, varsinkin kun itse saa sen 
tarkastaa, ja alkavat soveltaa 
mallia ja jopa niihinkin, joita se 
ei koske. Ongelmia varmasti tu¬ 
lee, sillä tiettävästi, ainakin Es¬ 
poonlahden mukaan, mallisään¬ 
nöissä mm. suositellaan yhteis¬ 
tä kotiintuloaikaa kaikille vaikka¬ 
pa alle 16-vuotiaille. Entä jos 
olet naapurikunnasta tai sinulla 
ei ole henkilötodistusta, millä 
selvität ikäsi. Ja yleisemmin, 
mitään ulkonaliikkumiskieltoa¬ 
han ei ole. 

Saattaakin löytyä tapauksia, 
joiden nojalla on syytä jättää tut¬ 
kintapyyntö vaikkapa eduskun¬ 
nan oikeusasiamiehelle. 


Valtiohumanismiko Norjaan? 


Suomen Humanistiliiton silloinen puheen¬ 
johtaja Gun Väyrynen vieraili Norjan huma¬ 
nistien (HEF) liittokokouksessa 22.- 
24.5.1999. Matkakertomus on julkaistu Hu- 
manisti-lehden numerossa 3/1999. 

Artikkelissa kirjoitetaan: "Taustalla olivat 
raha-asiat myös kun kirkon ja valtion erosta 
oli lyhyesti kysymys. Jos kirkkoa kohdeltai¬ 
siin vain kansalaisjärjestönä, niin yhteiskun¬ 
nan tuki HEFdle olisi myöskin vaarassa, sil¬ 
lä se on suoranaisesti kytketty kirkollisveron 
perintään. Uusien jäsenten liittymisvauhti on 
hidastunut HEF:ssa.” 

Tämä on huolestuttavaa. Valtiohumanis- 
tisuudesta on ollut Suomessakin puhetta. 
Valtiohumanismilla tarkoitetaan sitä, että 
valtio saa humanistiliikkeen ja humanistijär- 
jestöt kuuliaiseksi kristilliselle sortopolitiikal¬ 
leen tukemalla vuosittain muutamalla kym¬ 
menellä miljoonalla kruunulla humanisteja. 
Kristilliset poliitikot (joita lähes kaikki poliiti¬ 
kot ovat puolueista riippumatta) ymmärtävät 
sitoa tuen kirkollisverojen perintään, joka on 
sortojärjestelmän peruspilareita. 

Väyrynen kirjoittaa myös koulujen uskonnonopetuksesta. ”... sain sen käsityksen, että 
nykyinen hallitus on integroidun opetuksen verukkeella huonontanut uskonnottomien op¬ 
pilaitten tilannetta. ... Huononnus oli tapahtunut syksyllä 1997, jolloin jopa opettajat olivat 
sitä vastaan.” 

Tämä ei ole mikään yllätys. Koulut ovat kaikissa kristillisissä maissa kristittyjen lähe¬ 
tyskenttiä, joissa tarjotaan tilaisuus myös uskonnottomien oppilaiden käännyttämiseen. 
Saman koulupolitiikan muunnelma on elämänkatsomustietoa kaikille -pyrkimys, jota Suo¬ 
men Humanistiliitto on kannattanut 1980-luvulta lukien. Valtiossa, jossa 85 prosenttia 
väestöstä kuuluu valtiokirkkoon, vaatimuksen toteutuminen voi tarkoittaa vain sitä, että 
nimilapussa lukee ET, mutta opetuksen sisältö on kristillistä sekasotkua ja ainetta opetta¬ 
vat kristityt. 

Koska Norjassa on maailman vahvin järjestäytynyt humanistiliike, olisi tärkeää, että 
kirkko ja vakiokysymyksestä ja kouluopetuskysymyksestä julkaistaisiin Humanistissa tai 
Vapaa Ajattelijassa omat artikkelit. (Kimmo Sundström) 



Suomen Humanistiliiton uudeksi puheenjohtajaksi valittiin 31.11.1999 Jussi Pikku¬ 
saari. Hänen haastattelunsa oli Vapaa Ajattelijassa 1/99. 


• # 

Protulle uusi puheenjohtaja 

Protussa astuu ensi vuoden alussa remmiin uusi puheenjohtaja Matti Mäkelä. 

Mikä ja millainen mies? Henkilötietokysymykseeni Masi vastaa olevansa 44-vuotias, 
ammatiltaan lääkäri (geriatri), naimisissa ja kolmen pojan isä. Taloon tullessani huoma¬ 
sin, että perheeseen kuuluu myös kaksi reipasta kissaa. 

K: Miten sinusta tuli Protun puheenjohtaja? 

M: Kun vanhemmat poikani olivat käyneet leirin ja toinen ollut apuohjaajana, he ehdotti¬ 
vat, että vaimoni Marjukka ja minä rupeaisimme ohjaajiksi. Se oli luottamuksen osoitus, 
siihen jäi koukkuun. Tapani mukaan uskottelin heti yhden leirin jälkeen ymmärtäväni 
kaikki asiat ja ryhdyin kouluttajaksi. Kun nyt olen 
ollut leirillä neljänä kesänä ja istunut Protun halli¬ 
tuksessa pari vuotta, valittiin puheenjohtajaksi. 

K: Miten arvelet olevasi erilainen kuin Protun 
edellinen puheenjohtaja, Eino Huotari? 


M: En ole ammatikseni nuorten kanssa, en saa¬ 
nut kasvattajan enkä filosofian peruskoulutusta 
enkä ole ollut alusta asti mukana. En voi var¬ 
maan panna yhtä paljon aikaani enkä pitää sa¬ 
malla tavoin kaikkia lankoja käsissäni kuin Eikka, 
mutta minulla on hyvä suhde näihin ihaniin pro- 
tulaisiin, uskon voivani tukeutua heihin. 

K: Mikä sinulle on tärkeää tässä toiminnassa? 

M: Tärkeää on, että nuoret saavat koetella kyky¬ 
jään maailmankatsomuksellisessa pohdinnassa. 

Leirien ilmapiiri tarjoaa tähän poikkeuksellisen 
innostavan ja kannustavan mahdollisuuden ja 
haastaa ohjaajankin panemaan parastaan. Kun 
tämä tehdään ilman uskontokytkentöjä, se tuntui 
minun koti kentältäni. Myös apuohjaajien kasvun 
seuraaminen on hienoa. 

K: Vapaa-ajattelijat ovat alusta lähtien tukeneet protuleiritoimintaa. Miten koet vapaa- 
ajattelijat? 

M: Olen pitänyt vapaa-ajattelijoita ikäänkuin sisarjärjestönä, pidän ateistisen maailman¬ 
katsomuksen esittelyä tärkeänä. Meidän työkenttämme nuoremman sukupolven parissa 
painottuu silti eri tavalla, leirillä on runsaasti sellaisia elementtejä, jotka eivät ole 
vapaa-ajattelijoiden ydinasioita. 

K: Mikä on oma suhteesi uskontoon ja uskontoihin? 

M: Olen varsin nuorena tullut siihen, että uskonto on minulle tarpeeton ja uskonnollinen 
retoriikka vastenmielistä. Erosin kirkosta 20-vuotiaana. 


Matti Mäkelää haastattelee Kerttu Loukola 

K: Nykyään on maahan tullut monenlaisia lahkoja ja ‘new age’ -tyyppistä toimintaa. Mi¬ 
ten vanhempien pitäisi varautua, ettei nuori joudu sellaisen koukkuun? 

M: Uskon keinona avoimuuteen ja kykyyn keskustella. Aikuisten pitää olla valmiita otta¬ 
maan nuori todesta. Pitäisi varautua etukäteen käymällä asiat läpi niin, että voi perus¬ 
tella kantaansa ehjästi ja rauhallisesti. 

K: Protuleireillä monet ovat kasvissyöjiä, vegaanejakin. Miten koet tämän? 

M: Pidän arvossa sitä, että nuori haluaa siirtää eettisiä periaatteitaan käytäntöön. 

K: Vapaa-ajattelijat ovat pyrkineet saamaan kir¬ 
kon irti valtiosta ja muutenkin ajamaan uskon¬ 
nottomien oikeuksia. Millaisena näet Protun täs¬ 
sä yhteydessä? 

M: Juuri tässä vapaa-ajattelijoiden kanssa 
olemme samassa asiassa liikkeellä tarjoamalla 
uskonnotonta vaihtoehtoa. Kirkon asema on täl¬ 
läkin markkina-alueella aivan kohtuuton, se vää¬ 
ristä tilannetta, siitä pitäisi valittaa kilpailuviran¬ 
omaisille. 

Minusta protuleirin pitäisi olla vaihtoehto myös 
uskontokuntiin kuuluville. 

K: Entä jos jos sama nuori käy protuleirin ja rip¬ 
pileirin? 

M: Omalla leirilläni olleita rippileiriläisiä en ole 
erityisesti rohkaissut tekemään vertailua, mutta 
se tulee aina esiin. Ainakin 80 %:lla on arvio pro- 
tutoiminnasta selkeästi myönteisempi. 

Joku sanoi: “Protuleiri on hyvä jatkokurssi rippi¬ 
leirille”. Eli tulkoot vaan, kyllä me pärjäämme 
vertailussa. 

K: On ollut puhetta siitä, että protuleirejä tarjottaisiin myös muille ryhmille, esim. maa¬ 
hanmuuttajille. 

Miten siihen suhtaudut? 

M: Kyllä se sopii Protun ajatukseen sikäli, että maailmankatsomuksen rakentaminen on 
universaalinen tehtävä nuorelle ja kun se tarjotaan ilman uskontokytkentää, se on avoin 
mistä tahansa tulevalle. 

K: Mutta miten tämä vaikuttaisi toiminnan luonteeseen ? 

M: Sitä ei ole tarkoitus muuttaa mitenkään. Kaikille on annettava mahdollisuus rakentaa 
maailmankuva taustasta riippumatta. Monimuotoisuus pikemmin turvaa kuin vaarantaa 
Prometheus-leirin luonteen. 

K: Millaisia ohjaajia toivot leireille? 

M: Ihmisiä, jotka ovat valmiita kuuntelemaan toista ja yrittämään 
ymmärtää enemmän kuin ovat ennen ymmärtäneet, jotka eivät 
hyväksy vetelää ajattelua. Sinne eivät sovi käännyttäjätyypit. 
Huumorintaju on hyödyksi, leirillä on paljon leikkejä ja muuta 
hauskaa. 

K: Monet vapaa-ajattelijat ovat osallistuneet leirien panelikeskus- 
teluihin ja jotkut ovat kokeneet tilanteen omituiseksi. Millaisia ter¬ 
veisiä tahtoisit lähettää? 

M: Paneli on leirin seitsemäntenä päivänä, ryhmä on tiivis ja on 
ehtinyt koetella toisiaan. Panelin tehtävänä on esitellä, miten var¬ 
sin eri tavalla ajattelevat aikuiset kykenevät mielekkäästi pohti¬ 
maan samoja kysymyksiä, joita leirillä on pohdittu. 

Tiukan uskonnollisen näkemyksen omaavat eivät tässä usein pys¬ 
ty tulemaan järkevästi mukaan, mutta heidän vuokseen ei kanna¬ 
ta kiusaantua. 

K: Millä mielellä vanhempien ja sukulaisten pitäisi tulla leirin lop- 
pujuhlaan? 

M: Leiri on ollut monelle nuorelle tärkeä murroskohta. Kokemuk¬ 
sen upeus ja merkityksellisyys tiivistyy juhlatunnelmaan, mutta 
juhla on iloinen eikä mitenkään pönäkkä. 

Leirin päätyttyä monet nuoret ovat väsyneitä. 

Haastatteli Kerttu Loukola 


Onko tietoa? 


Erkki Hartikainen 


Toimittaja pyysi juttua Internet 
-osoitteista. Aloitin etsimisen ha¬ 
kukoneella www.altavista.com ja 
sanalla ”atheism” (=ateismi eng¬ 
lanniksi). Se löysi maailmasta yli 
satatuhatta viitettä ja tarjosi kah¬ 
deksaa ryhmää: ateismin puo¬ 
lustaminen, ateismin määrittely, 
mitä ateismi on, ateismiverkko, 
ateismin historia, ateismin vält¬ 
tämättömyys, vahva ateismi ja 
englanninkielinen keskusteluryh¬ 
mä alt.atheism. 

Ateismiverkko (Atheism Web) si¬ 
sälsi mm. 47 paperisivua järjes¬ 
töjen osoitteita pääasiassa Yh¬ 
dysvalloista. Suomesta mukana 
olivat Vapaa-ajattelijain liitto ja 


Prometheus-leirin tuki (viimeksi 
mainittu ei pidä itseään ateisti- 
järjestönä). Ateismiverkossa oli 
mm. ateisti-, vapaa-ajattelija-, 
rationalisti- ja humanistijärjestö- 
jä. Myös Israelissa on nykyään 
ateistiyhdistys. 

Suomenkielistä aineistoa 
Internetiin 

Erikoisin nimi oli Pohjois-Teksa- 
sin vapaa-ajattelijakirkko, tosin 
nimen perässä mainittiin uskon¬ 
nottomat (=unbelievers). Raa- 
mattuvyöhykkeen Etelä-Caroli- 
nassa oli yksityisen ateistin osoi¬ 
te nimeltä Apinan Eno. Kun olin 
päässyt tutkimuksissani Brasili- 


10 






an Pyöreän maan seuran sivuil¬ 
le, linja meni tukkoiseksi. 

Kun myöhemmin käytin vastaa¬ 
vaa suomenkielistä hakusanaa 
"ateismi", löysin vain 47 viitettä, 
joista huomattava osa viittasi kir¬ 
kollisiin tutkimuksiin. Mielestäni 
Vapaa-ajattelijain pitää pikaises¬ 
ti lisätä ateismia koskevaa suo¬ 
menkielistä aineistoa Internetiin. 

Falun Gong 

Kiinalaisperäinen Fa¬ 
lun Gong -oppi on ollut 
uutisotsikoissa. Alta¬ 
Vista osoitti hakusanoil¬ 
la +Falun +Gong suo¬ 
raan järjestön sivuille, 
joilta imuroin sata sivua 
unilukemistoa. Aineisto 
itse sanoi nukuttamisen 
johtuvan pahoista hen¬ 
gistä. Ne ilmeisesti vai- 
vaavat myös vapaa- 
ajattelijoita. 

Intialainen Rationalist Internatio¬ 
nal Bulletin 25/1999 sanoo, että 
Kiinan hallitus vainoaa Falun 
Gongin jäseniä mutta ei opeta 
ihmisiä auttamaan itseään oudon 
uuden uskonnon torjumisessa. 
Vaikka lehti arvostelee Kiinan hal¬ 
lituksen toimenpiteitä, se pitää 
uuden uskonnon käsityksiä ter¬ 
veydelle vaarallisina. Voimistelu 
ja rentoutuminen saattavat pa¬ 
rantaa terveyttä ja lisätä ikää ku¬ 
ten järjestö lupaa, mutta lääke¬ 
tieteeseen perustuvan hoidon 
(jota järjestö ei sinänsä kiellä) lai¬ 
minlyöminen voi olla kohtalokas¬ 
ta. Kehitysmaiden (kuten Kiinan) 
hallitusten on vaikeaa huolehtia 
sairaista ja vanhuksista, ja tällöin 
vanhat uskoon perustuvat ”pa- 
rantamismenetelmät” saattavat 
palata. 


Suomessa Falun Gongin kan¬ 
nattaja saattaisi kuulua Vapaa- 
ajattelijain liittoon. Olen tuntenut 
vapaa-ajattelijoita, jotka ovat 
omaksuneet muista lähteistä lä¬ 
hes kaikki järjestön opit muuta¬ 
mia yksityskohtia ja erityistä voi¬ 
mistelu- ja harjoitteluohjelmaa 
lukuun ottamatta. 

Perustaja, 48-vuotias Li Flon- 
gzhi on kehittänyt opit itämaises¬ 
ta perinteestä ja omasta pääs¬ 
tään samaan tapaan 
kuin Rudolf Steiner. 
Koska esimerkiksi 
steinerkouluilla ja 
muulla vastaavalla 
huuhaalla on Suo¬ 
messa mahtavia talo¬ 
udellisia ja poliittisia 
tukijoita, en usko 
buddhalaishenkisen 
Falun Gongin leviä¬ 
vän maahamme laa¬ 
jemmalti. 

Kun 1970-luvulla kirjoitin monis¬ 
teen Tieteellinen maailmankat¬ 
somus, erityisesti suomalaiset 
filosofit vähättelivät sitä ja kirjoit¬ 
tivat myöhemmin sitä monessa 
suhteessa vastustavia kirjoja. 
Nyt, kun aineisto on Internetis¬ 
sä (viimeinen osa osoitteessa 
etkirja@dlc.fi1 ilman amerikkalai¬ 
sia lähdeteoksia, aineisto on 
saanut osakseen vielä asiatto- 
mampaa arvostelua. Tämän ai¬ 
neiston uudistaminen Suomes¬ 
sa on mielestäni kiireellinen, ja 
työnimenä pitää olla Tieteellinen 
ateismi. Vastaavaa aineistoa kai¬ 
vataan Kiinassa asti. 

Kuten huomaatte, Internet vei 
mukanaan. Kerron Internet- 
osoitteista vasta seuraavassa 
lehdessä. Käyttäkää hakuko¬ 
neita siihen asti. 


Olen tuntenut vapaa- 
ajattelijoita, jotka ovat 
omaksuneet muista 
lähteistä lähes kaikki 
järjestön opit muuta¬ 
mia yksityiskohtia ja 
erityistä voimistelu¬ 
ja harjoitteluohjelmaa 
lukuun ottamatta. 





LYHYT OPPIMÄÄRÄ VERKKOVAPAA-AJATTELUA 


KAJ WINQVIST 


Kun muutamia vuosia sitten 
tein arvioita laadukkaasta englan¬ 
ninkielisestä ateistisesta kirjalli¬ 
suudesta, oikein harmitti, että nuo 
teokset eivät olleet kuin harvojen 
ulottuvilla. On aivan sama, alkaa¬ 
ko vuosiluku ykkösellä vai kak¬ 
kosella, valtajulkisuus keskittyy 
perinteisten arvojen pönkittämi¬ 
seen (kts. sanomalehteäsi) ja 
massajulkisuus pyrkii pitämään 
suuren yleisön mielenkiinnon lä¬ 
hinnä seksissä ja väkivallassa 
(kts. iltapäivälehteäsi). Positiivi¬ 
sena poikkeuksena vapaa-ajatte¬ 
lun suhteen on yllättävää kyllä pi¬ 
dettävä valtapyramidin huippua, 
Hesaria, jossa toisinaan julkais¬ 
taan uskontoja kriittisesti ruotivaa 
materiaalia. Mutta koska vaihto¬ 
ehtoisia näkökulmia lähinnä 
esiintyy vain pienlehdissä, käy 
helposti niin, että Matti Meikäläi¬ 
nen ei elämässään juuri tutustu 
minkäänlaiseen syvällisempään 
kritiikkiin uskontokritiikistä puhu¬ 
mattakaan. 

Anarkistinen netti 

InterNetistä voidaan sanoa 
paljon, ja ei välttämättä hyvää ja 
kaunista Herra Meikäläinen tie¬ 
tenkin surffailee sielläkin missä 
surffailee, mutta hyvää netissä on 
sen tietty "anarkistisuus”, eli riip¬ 
pumattomuus vallanpitäjistä. 
Surffaaja itse etsii aiheet, joihin 
on mahdollista paneutua periaat¬ 
teessa rajattomasti. Ja ateistista¬ 
kin materiaalia löytyy paljon, jopa 
häkellyttäviä näkökulmia, joista 
kotipaikkakuntasi kirjakauppa¬ 
kaan tuskin tietää mitään. 

Tämän artikkelin tarkoituk¬ 
sena on kertoa omista löydöistä¬ 
ni "vapaa-ajattelijana verkossa”. 
En toivoakseni ole pahemmin 
verkkoaddiktoitunut, joten var¬ 
maan jotkut ovat minua parem¬ 


minkin perehtyneet ateistiseen 
InterNetiin. Haluaisin kuitenkin 
esitellä erityisesti joitakin kiintoi¬ 
sia ulkomaisia linkkejä. Referoin 
myös muutamia löytämiäni 
"pointteja” avuksi heille, joita ei 
miellytä pitkien englanninkielis¬ 
ten artikkelien tavaaminen. 

Elisabeth Rehn ei olekaan 
epäilyineen yksin! 

Kun olet kirjoittanut http:// 
www.vapaa-ajattelijat.fi, seikkai¬ 
lusi on valmis alkamaan. Eteesi 
on lävähtänyt vapaa-ajattelijoi¬ 
den uusi kotisivu. Klikkaamalla 
löytyy Saaren ja Klementjeffin 
Vapaa-ajattelijan käsikirjan verk- 
kopainos, joka toimii eräänlaise¬ 
na "Mitä vapaa-ajattelu on”-pe- 
rusitsemäärittelynä. Vihkiyty- 
neimmät ottanevat kuitenkin 
suunnan kohti "Uskontokritiik- 
kiä”-linkkiä. Sieltä löytyy mm. 
Manfred T. Carlssonin artikkeli 
Raamatun primitiivisyyksistä ja 
epäloogisuuksista. Mutta rajum¬ 
min pysäyttää Earl Dohertyn 
"Jeesuksen arvoitus”, joka muis¬ 
tuttaa siitä, että Elisabeth Rehn 
ei olekaan epäilyineen yksin! 

Doherty edustaa sitä raa- 
matuntutkijoiden (toisinajattelija) 
ryhmää, joka epäilee Jeesuksen 
historiallista olemassaoloa. Hän 
kirjoittaa mm., että käsitys his¬ 
toriallisesta Jeesuksesta vakiin¬ 
tui vasta toisella vuosisadalla ja 
sitä ennen Jeesuksesta ei ole 
mainintoja historioissa. Paljon 
siteerattu Tacituskin ehkä vain 
toisteli aikalaistensa kehittele¬ 
mää Kristus-uskoa. Kristus- 
myytti oli saanut aineksia muis¬ 
ta pelastuskulteista, ja Dohertyn 
mukaan esim. Paavalin Kristus- 
käsitys oli läpikotaisin hengelli¬ 
nen. Varhaisessa kristinuskossa 
ei siis olisi uskottu mihinkään 

maan päällä tapahtuneeseen ris¬ 
tiinnaulitsemiseen, vaan kaiken 
olisi uskottu tapahtuneen moni¬ 
kerroksisen universumin henki¬ 
maailmassa. Sopii toivoa, että 
Dohertyn teoriasta syntyisi kes¬ 
kustelua suuremmillakin fooru¬ 
meilla. 

Laidasta laitaan 

Tämä kaikki oli kuitenkin vas¬ 
ta alkuverryttelyä. Raskaan sar¬ 
jan ateistiset virtuaalikirjastot löy¬ 
tyvät linkeistä "Secular Huma¬ 
nismi on the Web” ja ”The Secu¬ 
lar Web, InterNet Infidels”. Ensin¬ 
mainitun parasta antia ovat Free 
Inquiry-lehden arkistot, joista löy¬ 
tyy artikkeleita viideltä viime vuo¬ 
delta. Vuosikerrasta -98 löytyy 
peräti kolme kirjoitusta, jotka si¬ 
vuavat kosmologian filosofiaa ja 
teistien luomisargumentteja. Vic¬ 
tor Stenger esittää artikkelissaan 
”Has Science Found God” kritiik¬ 
kiä niille kosmologeille, jotka jul¬ 
kisuudessa yrittävät yhdistää tie¬ 
dettä ja uskontoa väittämällä, että 
tiede on "löytänyt” Jumalan. Suo¬ 
situin muoto tästä on ollut nk. hie- 
nosäätöargumentti, joka lähtee 
siitä, että maailmankaikkeuden 
on täytynyt olla juuri sellainen 
kuin on, jotta olisimme voineet 
kehittyä. Mutta Stengerin mu¬ 
kaan luonnonvakioita vaihtele¬ 
malla voidaan kuvitella monen¬ 
laisia maailmankaikkeuksia, jois¬ 
ta useimmissa olisi todennäköi¬ 
sesti jonkinlaista elämää. 

Richard Davvkins puolestaan 
ihmettelee kirjoituksessaan "The 
Improbability of God”, miksi edel¬ 
leen yleisesti uskotaan jumalalli¬ 
seen suunnittelutyöhön, vaikka 
evoluutioteoria on jo vakiinnutta¬ 
nut asemansa. Hän epäilee, että 
evoluutioprosessin vähittäistä 
luonnetta ja aikaskaalan laajuut¬ 
ta ei kunnolla ymmärretä. 


Quentin Smithkin on taas 
aktivoitunut puolustamaan teo¬ 
riaansa maailmankaikkeudesta, 
jota ei mikään ole luonut. Artik¬ 
keli "Big Bang Cosmology and 
Atheism” nojautuu Havvkingin 
aaltofunktioteoriaan, jonka mu¬ 
kaan meidän maailmankaikkeu¬ 
temme kaltainen universumi to¬ 
dennäköisesti (n. 95%) syntyy il¬ 
man syytä. 

Rukoileminen on tarpeetonta 

Vuoden -97 vuosikerrasta 
löytyy entisen ihmeparantaja 
Hector Avalosin kiinnostava kir¬ 
joitus ”Can Science Prove That 
Prayer Works”. Avalos ei niin¬ 
kään lähde kiistelemään siitä, 
onko rukouksella todettu olevan 
parantavaa voimaa vai ei, vaan 
kohdistaa kritiikkinsä syvemmäl¬ 
le. 

"Rukoustutkimuksen” ongel¬ 
mat piilevät metodologiassa. 
Rukousten suhteen ei voi tehdä 
kontrolloitua testiä, koska ei voi 
valita ryhmää, joka ei vastaan¬ 
ottaisi lainkaan rukouksia. Em¬ 
mehän tiedä, kenen puolesta 
ystävät ja sukulaiset milloinkin 
rukoilevat, ja kirkkojen esiruko¬ 
ukset kohdistavat pyyntönsä 
"kaikkien sairaiden” hyväksi. Li¬ 
säksi Avalos huomauttaa, että 
"rajattoman olennon”, kuten Ju¬ 
malan vaikutuksista ei voi saa¬ 
da tietoa tieteen keinoin. Rukoi¬ 
leminen olisi myös tarpeetonta, 
jos hyvä ja kaikkivoipa Jumala 
olisi olemassa. 

”The Secular Web” on ehkä 
kaikkein kunnianhimoisin, joskin 
vielä vähän keskeneräisen tun¬ 
tuinen yritys luoda Sekulaarihu¬ 
manistinen virtuaalikirjasto. Sen 
aihepiirit on jaoteltu ryhmiin, jot¬ 
ka ovat ei-teismi, teismi, kirkko 
ja valtio, usko vs. järki, kuole¬ 
manjälkeinen elämä, tiede vs. 


jatkuu seuraavalla sivulla 

uskonto, paranormaali, lehdet ja 
historiallinen ja moderni kirjasto. 

Totuus kontrollin ulkopuolella 

Ei-teismi- ja teismisivut so¬ 
pivat heille, joita sytyttää ateis¬ 
min teorian hienosäätö ja ateis¬ 
tiset argumentit. 

Kuolemanjälkeisen elämän 
mahdollisuutta käsittelee Keith 
Augustine artikkelissa "Immorta- 
lity”. Hän käy läpi niin tieteelli¬ 
set ("lähellä kuolemaa”-koke- 
mukset) kuin filosofisetkin ("sie¬ 
lun” olemassaolon mahdollisuus 
ja ylösnousemus), joita on esi¬ 
tetty kuolemanjälkeisen elämän 
puolesta. Arvannette johtopää¬ 
tökset. 

Paranormaalilla osastolla 
pistää silmään vanhan "skeptik- 
kosalapoliisin” Joe Nickellin 


"Examining Miracle Claims”. 
Siellä ne ovat kaikki klassiset "ih¬ 
meet”, itkevistä ikoneista kielil- 
läpuhumiseen. 

Ja kirjasto- ja lehtisivuilta 
löytyy massoittain niin historial¬ 
lisia klassikoita kuin uutuuksia¬ 
kin. 

Edellä mainitut kohokohdat 
olivat sellaisia tietenkin vain al¬ 
lekirjoittaneen silmässä. Jos käyt 
itse ateistisessa netissä, ajautu¬ 
net tämänkin artikkelin "kontrol¬ 
lin” ulkopuolelle ja näinhän sen 
kuuluukin olla. 


• ••••••••••••••••••••••• 


Toivomme tukeasi 
kirkostaeroamiskampanjalle 

Tänä syksynä liiton kirkostaeroamiskampanjaan on pantu uusia mausteita. Kampanjati¬ 
laisuuksia järjestettiin Joensuussa, Kuopiossa ja Mikkelissä. Kaikissa näissä kaupungeis¬ 
sa on ollut tai on edelleen paikallinen vapaa-ajattelijayhdistys, mutta niiden toiminta on 
lakannut tai on ainakin hyvin vähäistä. 

Kampanjakuluja kertyy matkoista, tilavuokrista, ilmoittelusta jne. Tätä varten järjestetään 
taas rahankeräys, joka päättyy 30.6.2000. Yksityiset lahjoittajat, yhdistykset ja yritykset 
voivat tukea kampanjaa rahallisesti. Parhainta tukea on tietysti lähteä itse reippaasti liik¬ 
keelle kertomaan vielä kirkkoon kuuluville vapaa-ajattelusta ja kaikista eduista ynnä muusta 
hyvästä, josta pääsee osalliseksi kirkosta eroamalla. 

Kampanjaa rahallisesti tukeneiden nimet, mutta ei tukisummia, julkaistaan Vapaa Ajatte¬ 
lijassa alkaen numerosta 1/2000. Tukea voi maksaa liiton tilille Leonia 800014-85180. 
Ole hyvä ja merkitse lisätiedoksi "Kampanjatuki 1999”. Kiitos tukijoille. 

Tällä keräyksellä on Etelä-Suomen lääninhallituksen lupa, numero OKU 848 A 
22.10.1999. 

HEI TAAS NAISET ! 



Vapaa-ajattelijain liiton varapuheenjohtaja Leila Närhinen 
Raision kaupungintalon edessä 


Vaikkei vapaa-ajattelu olekaan mikään suku- 
puolikysymys, tekee taas mieleni herätellä Teitä 
arvoisat Naiset. 

Totuushan on tällainen: 

Edelleen naiset ovat ENEMMISTÖNÄ siinä 
joukossa, joka istuu kirkonpenkissä jumalanpal¬ 
veluksissa ja edelleen naiset ovat VÄHEMMIS¬ 
TÖNÄ siinä joukossa, joka puhuu ja päättää asi¬ 
oista vapaa-ajattelijain tilaisuuksissa. 

Missä on vika, kun naiset eivät tule mukaan 
tähän meidän liikkeeseemme eivätkä ota kantaa 
asioihin ? Syyksi ei mielestäni riitä, että ne ovat 
sellaisia tylsiä miesten asioita. Se kun ei pidä 
paikkaansa. Vapaa-ajattelussa on paljon naisia 
koskettavia asioita, kuten esimerkiksi lapsen ni¬ 
mijuhlan järjestäminen, päivähoidon vanhempi¬ 
en vakaumuksen mukainen kasvatus, koulun ET- 
opetus, siviilivihkiminen, uskonnoton hautaus jne. 
Asioita, jotka ovat luonnostaan hyvin lähellä nais¬ 
ta. 

Antakaa Hyvät Naiset vinkkejä, mitä pitäisi 
tehdä, jotta Te kaikki ryhtyisitte keskustelemaan 
ja esittämään mielipiteitänne näistä ja muista 
yhteisistä asioista ! Mielipiteitä varmasti on. 

Mutta: Esimerkiksi viime Vapaa Ajattelijankin 
(5/99) yhdestätoista kirjoittajasta vain yksi oli nai¬ 
nen. 

Toivon saavani palautetta tästä mieltäni as¬ 
karruttavasta kysymyksestä tai kirjoituksia suo¬ 
raan lehden päätoimittajalle. 

Heippa ! 

Leila Närhinen 

PUHUJAKURSSI TURUSSA ! 


Turussa os. Läntinen Rantakatu 9, Auransillan kupeessa, kaupungin nuorisotoimen 
tiloissa pidetään sunnuntaina 30.1.2000 alkaen klo 11.00 

USKONNOTTOMIEN PUHUJIEN KURSSI 

jonne kaikki ovat tervetulleita myös muualta kuin Turusta. 


Kurssin pääluennoitsija on teatteriohjaaja OLLI SAARISTO, joka antaa henkilökohtaista ; 
esiintymistaidon opetusta. Lisäksi puhutaan uskonnottomien puheiden (nimenanto-, hau- ; 
taus- ym. puheiden) sisällöstä ja pitämisestä yleensä. Käytännön harjoituksia. 

Kurssi on maksuton ja matkakuluissa avustetaan. Mukaan toivotaan myös nuoria ja nai- * 
siä. Ilmoittautumiset mahdollisimman pian Leila Närhiselle puh. 02- 438 1959. 

Kurssille otetaan 15 ensiksi ilmoittautunutta. 

Kurssipaikalla on saatavana kahvia ja pullaa. 

Kurssin järjestävät: Turun ja Raision Vapaa-ajattelijat 

Vapaa Ajattelija 2000-luvulla! 


Vapaa Ajattelija on vuonna 1999 saanut palautetta paitsi lukijoiltaan, niin myös valtame- 
diat ovat huomioineet lehtemme muutaman kerran. Vapaa Ajattelija haluaa nyt selvit¬ 
tää, mitä lukijat siitä ajattelevat. Alla oleva kysely ei pyri olemaan tieteellinen tutkimus, 
vaan haluamme toimituksessa kehittää lehteä ja siksi meitä kiinnostaa lukijoittemme 
palaute. Toivomme mahdollisimman monen vastaavan kysymyksiimme, joko omalla 
nimellä varustettuna tai ilman. Nimellään vastanneiden kesken arvomme viisi kirjapal¬ 
kintoa. Vastaukset osoitteeseen Vapaa Ajattelija, Neljäs linja 1, 00530 HELSINKI, tammi¬ 
kuun 2000 loppuun mennessä. 


1. Luen Vapaa Ajattelijan 

a) aina 

b) joskus 

c) en koskaan 


rasti ruutuun 

□ 

□ 

□ 


2. Missä luet lehden ? 


a) kotona Ci 

b) kirjastossa E 

c) jossain muualla, missä? Q 


3. Kuinka monta henkilöä perheessäsi lukee Vapaa Ajattelijan ? 

□ 

Seuraavassa anna haluamillesi vaihtoehdoille kouluarvosana 4-10, mitä kiinnostavampi 
aihe on sinun mielestäsi, sitä suuremman numeron sille annat. Voit siis halutessasi an¬ 
taa jonkun numeron 4-10 jokaiselle kysytylle aiheelle. 

4. Minua eniten kiinnostaa 

a) filosofiset kirjoitukset L 

b) kirja-arviot L 

c) kirkon kritiikki L_ 

d) vapaa-ajattelijoiden oma toiminta E 

e) pikku uutiset E 

f) Vapaa-ajattelijain liiton kannanotot _ 

g) kilpailut E 

h) henkilöhaastattelut E 

i) muut.E 

mikä? 


rasti ruutuun 

5. Ovatko lehden pilakuvat yleensä mielestäsi 


a) hauskoja E 

b) vähemmän hauskoja E 

c) ei lainkaan hauskoja E] 

6 . 


7. 


8 . 

9. 


10 . 


11 . 


Anna kouluasteikolla 4-10 arvosana kaikkien vuoden 1999 lehtien 


a) sisällöstä O 

b) ulkoasusta D 

Mielestäsi mielenkiintoisin 1999 julkaistu artikkeli 

oli numerossa G 

artikkelin nimi 


Mielestäsi 1999 ulkoasultaan paras numero oli Q 

Vapaa Ajattelija ilmestyy kuusi kertaa vuodessa. Onko se mielestäsi 

a) liian usein G 

b) sopivasti G 

c) liian harvoin G 


Lehden tilausmaksu on 120 mk / vuosikerta. 

Onko se mielestäsi 

a) sopiva hinta I—I 

b) liian kallis hinta D 

c) halpa hinta O 


Pitäisikö Vapaa Ajattelijan olla ensisijaisesti 

a) jäsenistön lehti G 

b) tavoitella koko uskonnotonta 

väestönosaa G 

c) ensisijaisesti jotain muuta G 


Mitä? 

12. Toivoisin lehteen juttuja seuraavista aiheista 


13. Haluan antaa muuta palautetta 


Sivulta 30 löydät vuonna 1999 julkaistut artikkelit. Kannessa ovat kaikki vuoden 
kansikuvat. 


Kiitos vastauksistasi. Julkaisemme yhteenvedon, pysy sivuillamme. 

Rockin uskontokritiikkiä 


Juha Seitz 


Rock-musiikki suorastaan 
pursuilee kritiikkiä kaikkea py¬ 
sähtyneisyyttä kohtaan. Luonnol¬ 
lisesti uskonnot ja jumalat saa¬ 
vat nekin kyytiä useilla äänitteil¬ 
lä. Seuraavassa muutamia esi¬ 
merkkejä onnistuneimmista 
rock-lyriikoista. 

Hector on urallaan kyseen¬ 
alaistanut monia auktoriteetteja, 
niin myös naivistisen jumalaku¬ 
van. Yksi tehokkaimmista hei¬ 
toista löytyy miehen vuoden 
1995 "Kultaiset lehdet” -albumil¬ 
ta. Mm. trubaduuri Tim Buckleyn 
pojan Jeff Buckleyn upeasti ver- 
sioima Leonard Cohenin sävel¬ 
lys "Hallelujah” taipuu Hectorin 
käsittelyssä teräväksi piikiksi 
Jumalan hyvyyteen uskovia koh¬ 
taan: 

”On jossain kai tuolla Juma¬ 
la. Jos on, se on niin kaukana - 
ja se tuntuu muuttavan vain kau¬ 
emmaksi. Se ei kuule lasten huu¬ 
toja, eikä tuskaa missään lope¬ 
ta. Jää vain kylmä, murskaantu¬ 
nut halleluja.” 

Rokkipastori 

Eppu Normaalin Martti Syrjä 
on myös mainio sanan säilän 
heiluttaja. Erityisen osaavassa 
kunnossa hän oli Eppujen ”Tie 
Vie” (1982) -äänitteellä, joka - jos 
minulta kysytään - on kotimaisen 
rockin merkittävimpiä saavutuk¬ 
sia. Levy sisältää sellaisia hie¬ 
nouksia kuin "Murheellisten lau¬ 
lujen maa”, "Vahantajoki” sekä 
etenkin "Jumalan poika”. Viimek¬ 
si mainittu kertoo tragikoomisen 
ja ironisen tarinan miehestä, joka 
menee herätysjuhliin Pohjan¬ 
maalle: 

"Sitten kerran viinalastissa 
lähdettiin retkelle reippaalle, 


ryyppäämään ja solvaamaan 
hihhulijuhliin Pohjanmaalle. Siel¬ 
lä oltiin aivan sekaisin, horjuin 
yhteen telttaan. Jossa Jeesus 
puhui äänin taivaisin, se meni 
suoraan helttaan. Tulin uskoon 
ja ostin kitaran, nain Miinan ja 
saimme kakaran. Nyt olen rok¬ 
kipastori, koska Jeesus oli punk¬ 
kari.” 

Ulkomailla miehet nimeltään 
David Crosby, Stephen Stills ja 
Graham Nash ovat saaneet ai¬ 
kaan kuolematonta musiikkia sil¬ 
loin, kun ovat unohtaneet ainai¬ 
set riitansa. Vuonna 1977 kol¬ 
mikko kokoontui taas pitkän tau¬ 
on jälkeen yhteen. Samana 
vuonna nauhoitettu levy nousee 
epätasaisuudestaan huolimatta 
ansiokkaiden teosten joukkoon. 
Yksi levyn helmistä on Graham 
Nashin moniulotteinen "Cathed- 
ral”, jolla Graham kuvaa totaa¬ 
lista kypsääntymistään kirkon 
kaksinaismoraalia kohtaan: 

"Open up the gates of the 
Church and let me out of here! 
Too many people have lied in the 
name of Christ for anyone to 
heed the call. So many people 
have died in the name of Christ 
that I can't believe it ali. (Avat¬ 
kaa kirkon ovet ja päästäkää 
minut ulos täältä! Liian moni on 
valehdellut Kristuksen nimissä, 
tajuamatta, mistä on kyse. Liian 
moni on kuollut Kristuksen nimis¬ 
sä, en voi uskoa sitä kaikkea.)” 

Kysyt, uskonko Jumalaan 

Muusikko nimeltä Clifford T. 
VVard lienee useimmille melko 
tuntematon hahmo. Hän levytti 
tuotteliaimpana aikanaan Cha- 
risma-levy-yhtiölle, jonka leivis¬ 
sä muuten viihtyivät sellaisetkin 

kyvykkäät yhtyeet kuin Genesis, 
Van der Graaf Generator, Lindis- 
farne ja Monty Python. Vakava 
sairaus on viime aikoina hillinnyt 
Wardin tuotteliaisuutta. Hänen 
vuoden 1973 säveleksensä Tor 
Debbie and Her Friends” ansait¬ 
sisi laajempaakin huomiota, niin 
osuva kuvaus se on lapsenuskos- 
ta: 

”You ask me if I believe in 
God. I say he's someone l'm not 
sure of. Then you say that s silly 
of me, he must be there. (Kysyt, 
uskonko Jumalaan. Vastaan, et¬ 
ten ole hänen olemassaolostaan 
ollenkaan varma. Sitten sanot, 
että vastaukseni on typerä, kos¬ 
ka Jumalan täytyy olla olemas¬ 
sa.)” 

Englantilainen Jethro Tuli kuu¬ 
luu kekseliäimpiin rock-yhtyeisiin 
sekä musiikillisesti että lyyrises- 
ti. Yhtyeen keulahahmo, hulluksi 
huilunsoittajaksi luonnehdittu lan 
Anderson piikitteli kirkkolaitosta 
osuvasti jo vuonna 1971 nerok¬ 
kaalla ”Aqualung’’-levyllä, joka jo 
yksinään ansaitsisi oman analyy¬ 
sinsä (jos minulta vaatimalla vaa¬ 
ditaan, lupaan arvioida äänitteen 
Vapaan Ajattelijan sivuilla). Kes¬ 
kittykäämme kuitenkin tällä ker¬ 
taa vuoden 1991 ylijäämäraitaan 
(!) Jethron "Catfish Rising” -albu¬ 
milta, ”When Jesus Came to 
Play”. Siinä Jeesus ilmestyy suu¬ 
rieleisesti baariin esiintymään. 
Anderson kuvaa hienosti väsy¬ 
mystään uskonnon tuputtajiin: 

”He sang about three or four 
numbers but we'd heard it ali 
before. We boys were getting 
restless, no girls were moving on 
the floor. Weil maybe he was Je¬ 
sus but his hair could have used 


a comb. Long before he hit the 
last notes, we boys had ali gone 
home. (Hän lauloi kolme tai nel¬ 
jä laulua, jotka kaikki olimme 
kuulleet jo aikaisemmin. Me kä¬ 
vimme kärsimättömiksi, koska 
tanssilattialla ei näkynyt yhtään 
naista. No, ehkä hän oli Jeesus, 
mutta hänen hiuksensa olisivat 
kaivanneet siistimistä. Olimme 
jo menneet kotiin, kun hän lau¬ 
loi viimeiset nuottinsa.)” 

En voi uskoa sinuun 

Pop-yhtye XTC on tullut tun¬ 
netuksi mm. sävellyksistään 
"Love on a Farmboy's Wages” 
ja "Dear God”, joista varsinkin 
viimeksi mainittu sisältää sattu¬ 
vaa sanailua: 

"Dear God, hope you got the 
letter and I pray you could make 
it better down here. I don't mean 
a bid reduction and a price of 
beer. But ali the people that you 
made your image, see them 
starving on their feet. Cause 
they dont get enough to eat 
from God. I don t believe in You. 
(Rakas Jumala, toivon, että sait 
kirjeen ja rukoilen, että voisit 
parantaa asioita täällä alhaalla. 
En tarkoita alennusmyyntiä enkä 
oluen hintaa. Ihmiset, jotka loit 
kuviksesi, näetkö heidän näke¬ 
vän nälkää. Koska he eivät saa 
tarpeeksi syödäkseen Jumalal¬ 
ta. En voi uskoa sinuun.)” 

Tämä katsaus on tietenkin 
vain pintaraapaisu näiden artis¬ 
tien tuotantoon. Kehotankin roh¬ 
keasti tutustumaan heidän mui¬ 
hinkin äänitteisiinsä, joita var¬ 
masti löytyy levydivareista koh¬ 
tuuhintaan. 


6/99 


19 


Samaan konkurssiin 


OSMO TAMMISALO 


Ei ole kovin tyylikästä aloit¬ 
taa kirjoitusta sanakirjaselityksel- 
lä, mutta tässä se on ehkä tar¬ 
peen. Marttyyri tarkoittaa uskon¬ 
nollisessa merkityksessä “uskon¬ 
sa tähden surmattua kristittyä”, 
ja tästä on kuvaannolliseen käyt¬ 
töön levinnyt arkisempi merkitys 
“vakaumuksensa tähden syyttö¬ 
mästi kärsivä henkilö”. Väitän, 
että marttyyriuden historia on 
kuitenkin paljon kauempana kuin 
kristinuskon juurilla. 

Koira on leijona kotonaan 

Olen kuullut seuraavanlaisen 
tarinan eteläeuroop¬ 
palaisesta taksikus¬ 
kista. Hän on ajanut 
asiakkaat heidän 
haluamaansa koh¬ 
teeseen, ja maksu¬ 
ajan koittaessa asi¬ 
akkaat ryhtyvät vie¬ 
lä tinkimään matkan 
hinnasta. Taksikus¬ 
ki suuttuu ja ajaa 
heidät takaisin lähtöpaikkaan, 
eikä ota heiltä mitään maksua. 
Miksi ihmeessä hän käyttäytyi 
näin typerästi? Miksi heittäytyä 
marttyyriksi, kun tarjolla olisi ol¬ 
lut rahaakin? Katsotaan löytyisi¬ 
kö eläinmaailmailmasta jotain 
vastaavaa. 

Varis on tunnettu pesärosvo, 
ja harmaasieppo on pieni var¬ 
puslintu, joka pesii suhteellisen 
avonaisiin paikkoihin, joista va¬ 
ris pääsisi helposti ryöväämään 
pesän. Varis ei kuitenkaan käy¬ 
tä suurempaa kokoaan hyväk¬ 
seen ja kylmän rauhallisesti 
marssi pesälle aterioimaan. Mik¬ 
si? Varis ei voi tehdä sitä, koska 
se “tietää”, että piskuinen siep¬ 
po puolustaa tarvittaessa pe¬ 
säänsä henkensä kaupalla. Jo¬ 
kainen koira on leijona kotonaan. 


Harmaasieppo todellakin 
puolustautuu marttyyrin tavoin, 
sillä sillä on menetettävänä niin 
paljon: koko sen elämän tarkoi¬ 
tus, mahdollisesti sen viimeinen 
poikue odottaa kuoriutumistaan. 
Variksella taas on kyseessä vain 
yksi ateria muiden joukossa. 
Puolustautuvan pikkulinnun nok¬ 
ka voi aiheuttaa varikselle vain 
pieniä pintanaarmuja, mutta va¬ 
ris myös “tietää”, että luonnossa 
pikkuhaavoihinkin pesiytyy tu- 
lehdusbakteereja, jotka kaatavat 
isompiakin eläimiä. Tietenkään 
varis ei sanan varsinaisessa 
merkityksessä “tie¬ 
dä” näitä seikkoja. 
Mutta tällaiset ilmiöt 
ovat muovanneet 
variksen sielunelä¬ 
mää. Varikset olisivat 
psykologialtaan pal¬ 
jon häikäilemättö- 
mämpiä, jos pikkulin¬ 
tujen esi-isät eivät 
olisi olleet marttyyre- 

Ihminen ei tietenkään ole 
harmaasieppo tai jänis 

Samoin kettu saa harvoin 
kiinni jänistä, sillä jäniksellä pa¬ 
nokset ovat vielä kovemmat: 
minun elämäni vastaan ketun 
ateria. Tietysti jänis juoksee it¬ 
sensä vaikka näännyksiin, ja 
kettukin tuntuu tietävän tämän. 
Näillä kahdella on erikoinen sig¬ 
naalijärjestelmä, jossa jänis il¬ 
moittaa ketulle, että “sinut on 
huomattu” jähmettymällä pitkäk¬ 
si patsaaksi, josta kettu tietää, 
ettei enää kannata yrittää väijy¬ 
tystä. Toisaalta, jos repo on näl¬ 
käkuoleman partaalla, silloin sii¬ 
tä tulee marttyyri: “nappaan tuon 
pirun kaniinin, vaikka se olisi vii¬ 
meinen tekoni.” 


On silkkaa sattu¬ 
maa, että ilmiö nimettiin 
juuri kristittyjen veritodis- 
tajien mukaan. 


ja. 

Ihminen ei tietenkään ole har- 
maasieppo tai jänis, mutta ilmiö 
näyttää meilläkin toimivan vaiston 
tavoin - paitsi tietysti paljon ove¬ 
lammin ja hienostuneemmin. 
Suuri osa marttyyriuden aiheista 
on mielessämme sisäänraken¬ 
nettu: myös ihmisvanhemmat 
suojelevat, tai ainakin viestittävät 
uhkaajalle suojelevansa, pentu- 
jaan viimeiseen mieheen ja nai¬ 
seen. Marttyyriuden ilmeneminen 
on tietysti kiinni olosuhteista: yl¬ 
täkylläisyyden aikoina saatetaan 
esim. riidellä lähisukulaisten 
kanssa, mutta tiukan paikan tul¬ 
len heitä autettaisiin ensimmäi¬ 
sinä. 

Osa marttyyriuden aiheista 
taas on peräisin ympäröivästä 
kulttuurista. Alunperinhän sitä 
marttyyriuskin tarkoitti: va¬ 
kaumuksen puolesta kuolemista. 
On silkkaa sattumaa, että ilmiö 
nimettiin juuri kristittyjen verito- 
distajien mukaan. Maailmahan 
on täynnä aatteita ja ismejä, joi¬ 
den vuoksi uhrautua. Kristinusko, 
demokratia, islam, turkistarhauk¬ 
sen vastustus, rauhanaate yms. 
käyttävät opportunistisesti hyväk¬ 
seen kykyämme tuntea marttyy¬ 
riutta ja taipumustamme olla aat¬ 
teiden ja uskomusten johdatelta¬ 
vissa. 

Uhrautuvaa marttyyriutta il¬ 
menee siis omien jälkeläisten 
suhteen mutta toki myös omaan 
itseensä nähden. Jos kadulla joku 
tulee veitsellä uhaten vaatimaan 
lompakkoasi, saatat uhmakkaasti 
viestiä ryöstäjälle, että iske vaan, 
mutta lompakkoani et saa. Sa¬ 
moinhan teki taksikuskikin me¬ 
nettäessään kallista aikaansa ja 
rahaa vain jonkun typerän am¬ 
mattiylpeyden vuoksi. 


Marttyyrius ja moraalinen 
suuttumus 

Käsikädessä marttyyri¬ 
uden kanssa kulkee moraali¬ 
nen suuttumus. Nämä kaksi 
yhdessä saavat aikaan, että 
ryöstön uhri tai hänen omai¬ 
sensa saattavat aikaa, rahaa 
ja vaivaa säästämättä hakea 
oikeutta ja yrittää edesauttaa 
rikollisen päätymistä telkien 
taakse. Jos emme kokisi mo¬ 
raalista suuttumusta meitä tai 
lähimmäistä kohdanneesta 
epäreiluudesta, yhteiskuntam¬ 
me olisi toisenlainen. Mummo¬ 
ilta vietäisiin käsilaukkuja use¬ 
ammin, nuoria naisia raiskat¬ 
taisiin useammin jne. Rikolli- 
nenkin mieli “tietää”, että häi¬ 
käilemättömyyteen pystyvät 
myös kunnon kansalaiset. 

Toisaalta marttyyrius ja 
moraalinen suuttumus ovat 
kehittyneet yhdessä myötä¬ 
elämisen, häpeän ja katumuk¬ 
sen tunteiden kanssa. Rikolli¬ 
set toki kokevat näitä tunteita 
joutuessaan jälkeen päin kas¬ 
votusten uhriensa kanssa - el¬ 
leivät ole psykopaatteja tai 
voimakkaan kieltäymyksen ti¬ 
lassa, mikä sekin muistuttaa 
marttyyriutta: alitajunta pitää 
viimeiseen asti kiinni valhees¬ 
ta, että “se ämmähän halusi 
tulla raiskatuksi”. 

Samaan konkurssiin! 

Marttyyriuden kohdistumi¬ 
nen itseen saa usein aikaan 
varsin kummallista käytöstä. 
Eräässä testissä koehenkilöi¬ 
den piti maistella erilaisia jää- 
telömakuja. Itse kokeessa ei 
kuitenkaan ollut kyse makujen 
testaamisesta, vaan tutkijat 
tarkkailivat koehenkilöiden 

tietämättä jäätelömääriä, joita he ottivat lautaselleen. Ennen koetta heille oli annettu kyse¬ 
lylomake, jossa kysyttiin mm. olivatko he paraikaa laihdutuskuurilla. 

Kävi ilmi, että ne, jotka olivat laihdutuskuurilla, ottivat jäätelöä enemmän kuin ne, jotka 
eivät olleet. Laihduttajien ajatuksenjuoksu on ehkä ollut jotain seuraavanlaista: koska se 
dieetti menee nyt joka tapauksessa pilalle, menköön saman tien kunnolla. Samaan kon¬ 
kurssiin! 

Mutta jos koehenkilöille oli ilmoitettu, että kyseessä olikin “kevytjäätelö”, ottivat laih¬ 
duttajat muita vähemmän jäätelöä, sillä oma dieettihän ei mene pilalle kevytjäätelöstä. 
Menestys tuo menestystä myös laihduttajalla. Rasva on psykologista kudosta; varsinkin 
nuorilla naarailla. 

Jotain vastaavaa tapahtunee myös tupakkalakkolaisilla, jotka kriisi- tai stressitilantees¬ 
sa sortuvat ties monennenko kerran polttamaan. Terveys ja rahat - samaan konkurssiin! 
Eräs nerokas tupakkayhtiö jopa piti hetken markkinoilla death-merkkistä savuketta. Ehkä 
joku päivä näemme “Rahat pois” -savukkeita. 

Tunnetila 

Marttyyrius näyttäisi siis toimivan kuin hölmöläisen logiikalla: koska se hevonen jaksaa 
tämän kuorman, niin jaksaa se vielä tämänkin, ja koska se jaksaa tämänkin, niin... Mart¬ 
tyyrius on kuitenkin evoluution kuluessa hioutunut toimivaksi osaksi tunne-elämäämme 
yhdessä empatian ja muiden moraalitunteiden kanssa. Sen logiikka on luontoäidin luoma 
mestariteos, joka auttaa meitä monissa sosiaalisissa tilanteissa, mutta saa meidät usein 
myös vaikeuksiin. Marttyyrius on tunnetila. Tarkkaile tunteitasi. Tarkkaile tunteitasi! 

Parannuksia ihmisoikeuksiin 


Minä ja hyvä ystäväni istuimme taas kerran iltaa yhdessä, ja kuinka ollakaan siinä 
maailmaa parantaessamme mieleemme tuli muutamia erittäin hedelmällisiä ajatuksia ih¬ 
misoikeuksien parantamiseksi kyynistyvässä yhteiskunnassamme. 

Jatkuvasti kasvamassa olevan hyvä- ja huonompiosaisten välillä olevan kuilun kaven¬ 
tamiseksi ensimmäinen askel on syvään juurtuneiden julmien asenteiden hylkääminen. 
“Joka ei työtä tee, sen ei syömänkään pidä" -tyylin ajatusta humaanimpi on “Joka on 
ihminen, sen syömän pitää". Myös paljon kärsimystä tuottaneen lausahduksen “Jokainen 
on oman onnensa seppä" täytyy muuttua ihmisten mielessä muotoon “Jokainen on olo¬ 
suhteiden armoilla". Orjallisen työn teon gloriaa olisi välttämätöntä himmentää. Työnteko 
ei ole velvollisuus vaan oikeus. 

Eri sosiaaliluokkien eroa kaventaisi tehokkaasti useimmille ajatuksena tutuksi tullut 
kansalaispalkkajärjestelmä. Jokaiselle täysi-ikäiselle taattaisiin perustoimeentulo (esimer¬ 
kiksi vuokramenot + kohtuullinen summa rahaa elämiseen). Työhön saisi toki edelleen 
mennä, mutta työpalkka vähentäisi kansalaispalkan osuutta. On varsin hälyyttävää, että 
tämänkaltainen systeemi on aika ajoin esillä julkisuudessa, mutta kenelläkään ei ole po¬ 
liittista rohkeutta alkaa ajaa sitä läpi tosissaan. Sosiaalisesti alimmat yhteiskuntaluokat 
halutaan tietoisesti pitää eriarvoisessa, epähumaanissa asemassa. 

Toinen ihmisoikeuksia tehokkaasti parantava toimenpide olisi ns. eutanasiatoimiston 
perustaminen. Koska meistä kukaan ei pyydä syntyä tähän maailmaan, olisi jokaisella 
oltava oikeus poistua täältä ihmisarvoisella tavalla. Eutanasiatoimistossa poistuminen 
hoidettaisiin kivuttomasti lääketieteen keinoja käyttäen. Toimiston asiakkaaksi ilmoittau¬ 
tumisesta kuluisi muutama päivä varsinaiseen toimenpiteeseen, jotta eliminoitaisiin mah¬ 
dolliset harkitsemattomat eutanasiat. Itsemurhan ei tarvitse olla tabu vaan jokamiehen 
oikeus. Meistä kukaan ei voi määritellä toisen ihmisen kokemaa elämäntuskaa, joten tur¬ 
ha moralisointi jäisi pois. 

Kolmas parannusehdotus liittyy vahvasti lasten oikeuksiin. Ylikansoittunut maailma ei 
kestä enempää ei-toivottuja lapsia. Niiden määrä voisi vähentyä sillä, että jokainen lasta 
haluava pariskunta joutuisi allekirjoittamaan paperin, jossa määrätään vuoden kestävä 
harkitsemisaika. Jos sen jälkeen pari vielä haluaa lasta, se saa sitä yrittää saada aikaan. 
Jos lapsi syntyy ilman lupaa tai ennen harkitsemisajan päättymistä, on seurauksena sak¬ 
korangaistus. Jokainen tietysti saa luvanvaraisesti hankkia lapsia. Uudistusehdotus vah¬ 
vistaa lasten oikeuksia. Yksikään syntymätön lapsi ei tunne tuskaa. 

JUHA SEITZ 


Saatanalliset säkenet 

Aika: Lauantaina 15. tammikuuta 2000 kello 12.00 

Paikka: Oulu, NUKU, Hallituskatu 7, Neuvotteluhuone 1, 3 krs. käynti Ojakadulta. 

Asiat: “Katsomus ja ohjelma” 

Pääsihteeri Juha Kukkonen Vapaa-ajattelijain liitto 

“Kolumbuksen muna - vapaa-ajattelija vauhdissa” 

Tiedotussihteeri Jouko Saksio Oulun seudun vapaa-ajattelijat 

Vapaa pääsy! Tiedustelut: Jouko Saksio 08-449 760 

MIELIPITEITÄ, PALAUTETTA, UUTISIA... 


Nopeus ja sitkeys 

Vapaa Ajattelijassa 5/99 sain kyseenalaista kunniaa Raimo Toi¬ 
voselta (s. 28). Kuulemma minulla on hitausennätys lehden tekemi¬ 
sessä. Toki kaksi viimeistä tekemääni lehteä VA 5-6/93 ja 1/94 oli¬ 
vat myöhässä. Viimeisen lehden tekoaika oli 4 kk (11.2. - 15.6.) ja 
VA2/94 ilmestyi ennen ykköstä. Kari Saari oli jo tuolloin päätoimitta¬ 
ja, mutta sovimme, että työ tehdään loppuun. 

Toisaalta voisi todeta sitkeydestäkin jotain. Tein Vapaa Ajatteli¬ 
jaa numerosta 5-6/77 yhtäjaksoisesti 1/94:ään asti toimitussihteeri¬ 
nä ja toimitussihteeri-päätoimittajana. Siis yhteensä reilut 16 vuot¬ 
ta. Pitempään lehden kanssa tekemisissä ollut lienee Timo I. Vasa¬ 
ma. Lehteä muuten tehtiin 'Vanhoina aikoina” kahdeksan kappalet¬ 
ta 24-sivuisena vuodessa. Kesäaikana pidettiin parin kuukauden 
tauko, joten 40 viikkoon tehtiin kahdeksan lehteä eli keskimääräi¬ 
nen lehtien väli oli vuosikaudet viisi viikkoa. Tälläistä matematiik¬ 
kaakin voi esittää. 

Viimeisen viiden vuoden aikana on VA:lla ollut enemmän toimi- 
tussihteereitä ja päätoimittajia kuin vuosikymmeniin. Tämä on ny¬ 
kyaikaa ja lehti on mielestäni virkeä ja sopivan yllättävä. Taittokin 
vastaa räväkkyydellään aikaa. Toivon parhainta menestystä, kestä¬ 
mistä ja jaksamista lehdenteon mielenkiintoisella, mutta paineita¬ 
kin aiheuttavalla saralla. Tekemisen arvostelu on aina helpompaa 
kuin tekeminen. Terveisin: Teuvo ”teutori” Pykönen. 


SIVILIKILPAILU RATKENNUT 

Uusia ehdotuksia sanakilpailuun (VA 2/99) saimme vain: nor¬ 
maali ja vanha siviili. Odotustemme mukaisesti, kukaan ei ole pys¬ 
tynyt esittämään toimivammaksi arvioitua ratkaisua, joten jää vain 
2 vaihtoehtoa. Sivilissä on kaikki samat edut kuin entisessä siviilis¬ 
säkin, mutta lisäksi siitä on kaksinkertaiset omasta ja erottuvasta 
sanasta saatavat huomattavat lisähyödyt. Eikä ole enää harmia si- 
vareihinkaan sekoittumisesta. Pieni, mutta selvä ero on parempi 
kuin ei erotusta lainkaan. Eli sivili on ja pysyy käytössä! 

Järkevät sivilit poistavat etunenässä sekoittavan päällekkäisen 
ja harhaanjohtavan entisen yleissana siviilin käytöstään. Harva enää 
tietääkään, että vielä 60 vuotta sitten vapaa-ajattelijatkin olivat ni¬ 
meltään kirjaimellisesti sivilien yhdistyksiä. Taas tulevaisuudessa 
on lomakkeissa hienoa katsomusvalinnassa ruksata kohta Sivili X. 
Uskonnoton/maallinen/sekulaari sivili on katsomukseltaan sivisty¬ 
nyt, kehittyneen sivilisaation omavastuinen jäsen. Tätä kaikki asi¬ 
anomaiset noudattakoon. 

Hannu Raitanen 

uusinajattelija 

OIKAISU HÄMEENLINNAAN 
VA 5/99 s. 25 


Sundströmin hyvän liittoko- 
kousselostuksen lisäksi Sivi- 
livisio 2000+ kaipaa omaa 
artikkelikäsittelyään. Edelly¬ 
tän kriittistä uskonnottomien 
oikeusjärjestöä, enkä pää¬ 
sihteerin tulkitsemaa jyrkem¬ 
pää. Uusi Sivilineuvosto 
kehittää sivilien yhteistyötä 
järjestöihin katsomatta. En 
moittinut hallitusta vision riit¬ 
tämättömästä tutkimisesta, 
vaan haukuin sitä perehtymi¬ 
sen laiminlyömisestä koko¬ 
naan. Ristiriitaisesti hallitus 
luulotteli muiden kiinnostu¬ 
mattomuutta työnjakoon. Vi¬ 
siosta toiste lisää, kunhan 
lehti oppii julkaisemaan luki- 
jaystävällistä kaiken selittä¬ 
vää grafiikkaa. 

Hannu Raitanen 
sivilistrategi 



Huolestunut luulija 

Tieteellistä totuutta ei saada esiin äänestämällä. Vaikka Suomessa 85 % väestöstä 
kuuluukin kirkkoon, se ei tarkoita sitä, että raamatun Jumala olisi tosi tai epätosi. 

Olen luvannut kenelle tahansa luulevalle 250 000 mk pienenä palkintona, jos 
hän tuo tieteellisesti pätevän todistuksen raamatullisen persoonallisen ja ihmisnäköisen 
Jumalan olemassaolosta. “Omaksi kuvakseen Hän loi ihmisen”. Tungosta palkkion ha¬ 
kijoista ei vielä ole ollut. Lisää luulohöpinää on turha tulla tarjoamaan. 

Nimimerkki Huolestunut luulija 

Vapaa Ajattelija välittää mahdolliset kokelaat Huolestuneen luulijan puheille. 

Liittoneuvosto kokoontui 


Kimmo Sundström 

Liittoneuvoston ylimääräinen kokous pidettiin Helsingissä 13.10.1999. Kahdeksan neu¬ 
vosta oli läsnä. Neuvoston puheenjohtajaksi valittiin asianajaja Raimo Toivonen Keski¬ 
suomen Vapaa-ajattelijoista äänin 5-3. Vastaehdokkaana oli Hannu Raitanen Turun Va¬ 
paa-ajattelijoista. 

Jyväskylän talo myyntiin 

Jyväskylässä sijaitsevan kiinteistön Kuusitie 3 myynnistä ja asiaa koskevasta testamen¬ 
tista käytiin vilkas keskustelu. Taloudenhoitaja oli esittänyt kiinteistön myymistä 31.8.2000 
mennessä ensi sijassa nykyisille vuokralaisille. Päätösehdotuksina olivat myyntivaltuu- 
den antaminen heti hallitukselle tai talon säilyttäminen toistaiseksi liiton omistuksessa. 
Myyntivaltuus annettiin äänin 5-3. 

Huoneistokeskus Oy LKV:n toukokuussa antama hinta-arvio kiinteistöstä oli 450.000 mark¬ 
kaa. Tämän jälkeen liitto on 29.10.1999 ostanut 38.180 markkaa maksaneen, 663 m 2 :n 
suuruisen määräalan liitettäväksi tonttiin, kunnostuttanut kiinteistöä sekä uusinut talon 
varustusta. Rahaa on kulunut noin 60.000 markkaa. Neuvosto asetti vähimmäismyynti- 
hinnan huomattavasti taloudenhoitajan esitystä ja 510.000 markkaakin korkeammaksi. 
Keväällä nähdään mitä ostajat ajattelevat. 

Toimintasuunnitelman täydennykset hylättiin 

Kimmo Sundström oli tehnyt liittokokouksen päätöksiin perustuvia vuoden 2000 toiminta¬ 
suunnitelman täydennysesityksiä. Hän ehdotti, että 

1. liiton toiminnan painopisteeksi kirjattaisiin jäsenyhdistysten toiminnan kohentaminen; 

2. liitto tekisi yhteistyötä valtakunnallisen Uskonnottomat Juhlapuhujat ry:n kanssa; 

3. liitto voisi tukea harkintansa mukaan luottamus- ja toimihenkilöidensä tai muidenkin 
ulkomaanmatkoja; ja että 

4. liittohallitus toteuttaisi liittokokouksen viitoittamaa sijoituspolitiikkaa käyttäen saadut 
tuotot liiton ja sen jäsenyhdistysten aatteelliseen toimintaan. 

Liittoneuvosto hylkäsi kaikki täydennysesitykset. 

Vapaa Ajattelija ilmestyy vuonna 2000 

Suopeamman kohtelun sai esitys päätoimittajan palkankorotuksesta. Päätoimittaja Timo 
Meltti katsoi, ettei hänellä enää ensi vuonna ole mahdollisuutta työskennellä nykyistä kuu- 
kausipalkkiota vastaan. Neuvosto korotti yksimielisesti palkkion esitetylle tasolle. 

Uskonnottomat juhlapuhujat vaati tasa-arvoa 

Raimo Toivonen oli tehnyt neuvostolle esityksen uudesta ohjeesta liiton toimistolle. Esi¬ 
tys tähtäsi siihen, että liitto välittäisi toimeksiantoja kaikille alan palvelusten tarjoajille, 
suosimatta tai syrjimättä ketään. Toimiston tulisi antaa kysyjille tietoja eri palveluvaihto¬ 
ehdoista sekä näiden hinnoista. Perusteluna oli, että liiton puolueellisuus tulee jossain 
vaiheessa ilmi aiheuttaen tyytymättömyyttä asiakkaissa. Tasa-arvoinen kohtelu olisi pa¬ 
rempaa. 

Kuvasta puuttuvat: 
Keijo Moberg ja 
Aki Räisänen 


Pirkko Soininen, 
Timo Vasama, 
Anja Tuomola, 
Hannu Raitanen 
Simo Löfgren, 
Sirkka Vaden, 
Reijo Taipale 


Kuvassa vasemmalta: 
Raimo Toivonen pj., 


Puheenjohtajan esitys hylättiin äänin 6-1. Neuvosto halusi noudattaa yhteistyösopimusta. 
Se sisältää kilpailukiellon ja johtaa Prometheus-seremoniat Oy:n suosintaan sekä kaikki¬ 
en muiden syrjintään. 

Hannu Raitasen esitykset 

Hannu Raitanen oli tehnyt puolisen tusinaa esitystä. Hän ehdotti, että yhteistyössä Pro- 
metheus-leirin tuen kanssa Protun olisi noudatettava vastavuoroisuutta. Lisäksi könttä- 
summaa aktiivisempi tukimuoto olisi hyvän siviilikirjallisuuden lahjoittaminen leirivarus- 
tuksen osaksi. Raitasta korpesi myös se, että osa Protun liitolta saamasta tuesta ohjautuu 
uskovaisille. 

Ajatuksen vapauden säätiö voitaisiin perustaa. Sen tehtävänä olisi ensi sijassa fyysisten 
ja virtuaalisten toimitilojen tarjoaminen siviileille. 

Liiton toimitiloja tulisi hyödyntää enemmin. Olisi myös perustettava siviilineuvosto alan 
aktiivisten ihmisten oman harrastuneisuuden pohjalta. Siviilineuvosto harrastaisi strate¬ 
gista ajattelua. 

Raitasen esitykset herättivät jonkin verran vastakaikua. Ylisummaan ne eivät kuitenkaan 
olleet vielä kypsiä päätöksentekoa varten. Hallitus oli runsaslukuisesti läsnä. Se ottaa 
huomioon neuvoston käymän keskustelun ja ottaa Raitasen ideoita harkintansa mukaan 
valmisteltaviksi. Toivottiin, että eritoten Raitanen itse myös valmistelisi ideoitaan eteen¬ 
päin. 

Kokous kesti lähes viisi tuntia. Ei ole ihan ymmärretty mikä on päättävän kokouksen ja 
seminaarin tai keskustelukerhon ero. Sekä esityksien tekijöiden että osanottajien tulee 
miettiä tätä. Hallituksen jäsenet käyttivät luultavasti enemmän kokousajasta kuin neu¬ 
vokset. Ehkäpä kolme ja puoli tuntia olisi tullut riittää kokousajaksi. 

...siinä, missä kahdeksan syö, sijnä 
syö kyllä kymmenenkin ./ j 



Näin joulun alla on syy-1^ 
tä muistuttaa lukijoita f 

kohtuudesta. Vapaa l /\ 

Ajattelija tekee sen ~ ^ 

Molierin sanoin lainaten kat- \ 

kelman näytelmästä Saituri. 

Harpagon 

Meitä tulee kahdeksan tai kymmenen hen¬ 
keä; mutta ei tarvitse ajatella enempää 
kuin kahdeksaa; siinä, missä kahdek¬ 
san syö, siinä syö kyllä kymmenenkin. 


Valere 

Se on selvää. 

Mestari Jacques 
No niin, tarvitaan neljä 
viisi ruokalajia. Ensin lie- 
miruoka... sitten alku- 
ruoka... 




Harpagon 

Mitä helkkaria! Sellaisella 
ruokamäärällä ruokkisi jo 
koko kaupungin! 



Mestari Jacques 
Sitten väliruokia... 


Harpagon 
Entä mitä 
vielä? 

Valere 

Aiotteko läkähdyttää kaikki ihmiset ruokien paljouteen? Sitäkö varten herra on tänne 
kutsunut vieraita, että aikoo syöttää heidät kuoliaaksi? Lukekaapas vähän terveydenhoi¬ 
to-ohjeita ja kysykää lääkäreiltä, onko ihmiselle mitään vahingollisempaa kuin syödä 
liikaa! 


Harpagon 

Hän on oikeassa. 



Valere 

Painakaa mieleenne, mestari Jacques ja muut hä¬ 
nen kaltaisensa, että ruokapöytä, jossa on liiaksi 
liharuokia, on kuin surmanloukku; jos mieli todella 
osoittaa olevansa kutsuvieraidensa ystävä, silloin 
pitää heille tarjotussa ateriassa valita kohtuullisuus 
ja vaatimattomuus; ja noudattaen erään vanhan 
viisaan neuvoa pitää syödä elääkseen eikä elää 
syödäkseen. 



Harpagon 

Kuinka mainiosti sanottu. Tule, tule lähemmäs, että saan sinua syleillä kiitok¬ 
seksi noista sanoistasi. Se on kaunein mietelause, mitä olen koko ikänäni 
kuullut. Pitää elää syödäkseen, eikä syödä el... Ei, ei se ollut sillä tavalla. 
Miten sinä sanoitkaan? 



Valere 

Että pitää syödä elääkseen eikä elää syödäkseen 



i 

< 



Moliere - Jean Baptiste Poquelin 
(1622-1673). Ranskalainen näytelmä¬ 
kirjailija, joka oli “aurinkokuningas” 
Ludvig XIV:n suosiossa ja joka kirjoitti 
mm. näytelmät Don Juan (1665), Ih¬ 
misvihaaja (1666) ja Luulosairas 
(1673). Saiturin hän kirjoitti 1668. 









Vapaa Ajattelijan sisältö 1999 


NRO 1 

Väinö Voipio palkinto 1998 
Fundamentalismista (osa 1): 

Pertti Hämäläinen 
Elokuva-arvio: Sanna Kultanen 
Puheenjohtaja pakisee: Juha Kukkonen 
Kirja-arvio: Kalle Rämä 
Maalisvaalit -99 

Arkkipiispan vihkiäiset: Raimo Toivonen 
Mitä vapaa-ajattelu ei ole 
Pakina: T.A.Uno nimim. 

Marttyyrejä: Hannu Kautto 
Salaseuroja: Jorma Metsäranta 
Satanismi: VVicca nimim. 

Työnjako ongelmat: Hannu Raitanen 
Vapaata ajattelua: Veli Toukomies 
Runo: Matti Kurikka 

NRO 2 

Päätös: Timo Meltti 

Nörttien kosto: Olli Tammisalo 

Kuntien ja seurakuntien yhteistoiminta: 

Raimo Toivonen 
Puheenvuoro: Juha Kukkonen 
Runo: Mikko A. Rautee 
Fundamentalismista (osa 2): 

Pertti Hämäläinen 

Hautausmaa Kolariin: Jorma Metsäranta 
Uskomattomuuden syyt: Teuvo Kantola 
XXI liittokokous 

Onko lehtemme itsenäisyys vaarassa: 

Tauno Lehtonen 
Juhlapuhujia 

Onko kannibalismi myytti?: Mikko Lakkala 
Kristinuskon tulo Suomeen: Kari Hirvonen 
Keskusteluja: Hannu Raitanen 
Humppilan hautausmaa: Kimmo Sundström 
Silppua 

Palvonnasta: Timo I. Vasama 
NRO 3 

Uskonnonvapauskomitean työskentelyn viime¬ 
vaiheet 

Beetlehemi pärinäpoika: T.A.Uno 
Moraalisäännöt eivät ole geeneissä: 

Risto Koivula 

Kunnallinen hautausmaa Helsingin Viikkiin 
Vapaa-ajattelijoiden hautausmaa Kuusankos¬ 
kelle 

Uskovaiset esiopetuksenkimpussa 
Uskontopeli 

Miten meidän tulisi elää: Kaj Winqvist 
Kuolema kummina 

Teerenpeliä ja mainontaa: Osmo Tammisalo 
Kirjeitä 


Elokuva-arvio: Sanna Kultanen 
Keskustelua, mikä on fundamentalis¬ 
mia? 

Liittokousvalinnat 

Pika haastattelu - puheenjohtaja 

Erkki Hartikainen 

Adressi 

NRO 4 

Mitä, missä, milloin...: 

Erkki Hartikainen 

Uskonnonvapauslain uudistaminen, 
julkilausuma 

Kristinusko ja moraali: Hannu Kautto 
Pääministeri Lipposelle haaste: 

Pertti Lindfors 

Mielen virukset: Osmo Tammisalo 
Kusivuotiaiden esiopetus, julkilausuma 
Paluu tulevaisuuteen: T.A.Uno 
Protuleirien suosio kasvussa: 

Veera Launis 

Vapaa-ajattelijat panelisteina: 

Timo Meltti 

“Ameriikan serkut” kylässä 
Kuva-arvoitus 

Juhlapuhujia työssään: Timo Meltti 
Vaaralliset uskonnot 
Samaa sukupuolta olevien parisuhteen 
virallistaminen 

Vapaaranta-tarina Aarne Yrjösestä!, 
kirjaesittely 

NRO 5 

Uskonnonvapauskomitean välimietintö: 
Kimmo Sundström 
Juhlapuhuja koulutusta Tampereella: 
Liisa Lahdenmäki 
Intiaaniuskonto tieteen esteenä: 

Marko Lakkala 
Perhekonfliktien alkuperä: 

Osmo Tammisalo 

Kirkollisen rintaman tappiot: Inkvisiittori 
Kuinka erotaan kirkosta: Timo Meltti 
Kaksi arviota uutuuskirjasta: 

Timo I: Vasama 
Raimo Toivonen 

Pro-Seremoniat - siviilijuhlien palvelu¬ 
keskus: Arto Tiukkanen 
Uusi vapaa-ajattelija yhdistys 
Liittokokouksen satoa: 

Kimmo Sundström 
Uutisia, Palautetta, Toimintaa 

VAPAA-AJATTELIJAIN LIITTO RY 




Vapaa-ajattelijat toimivat uskonnottomien ihmisten oikeuksien ja tasa-arvon puo¬ 
lesta kulttuurijärjestönä.Vapaa-ajattelu on katsomus jolle on tunnusomaista selkeä 
järkiperäisyys, kehittymis- ja uudistumiskyky sekä avoimuus uusille mielekkäille ja 
perustelluille näkemyksille.Tämä on ideaali, jota voidaan jatkuvasti tavoitella.Vapaa- 
ajattelijain liitto jäsenjärjestöineen pyrkii vapauttamaan ihmiset uskontosidonnai¬ 
suudesta järkiperäisen argumentaation keinoin. Tavoittelemme täydellistä ajatuk¬ 
sen-, omantunnon-, vakaumuksen- ja uskonnonvapautta. 

Vapaa-ajattelijain liitto on osa kansainvälistä uskonnottomien liikettä,olemme 
IHEU:n jäsen (International Humanist and Ethical Union; Kansainvälinen humanis¬ 
tinen ja eettinen unioni). Yhteiskunnallisena päätavoitteena liitollamme on valtion 
ja kirkon erottaminen toisistaan ja oikeudellisesti mihinkään uskontoon tai ideologi¬ 
aan sitoutumaton valtio. Vasta silloin ajatuksen-, omantunnon-, vakaumuksen- ja 
uskonnonvapaus voi toteutua niin hyvin kuin se yleensä voi olla mahdollista. 


Erkki Hartikainen 
puheenjohtaja 
Koti puh. 09-7261943 
etkirja@dlc.fi 


Leila Närhinen 


Juha Kukkonen 
pääsihteeri 

Koti puh. 09-726 1686 
juha.kukkonen@val.pp.fi 


varapuheenjohtaja 
Koti puh. 02-4381759 


leila.narhinen@atlasnet.fi 




Olen kiinnostunut toiminnastanne 


Lähettäkää minulle lisätietoja 


□ 

Haluan liittyä jäseneksi 


□ 


Tilaan Vapaa Ajattelija -lehden □ 


OSOITE 


NIMI 


Vapaa-ajattelijain 
liitto ry 
Neljäs linja 1 
00530 HELSINKI 


POSTINUMERO 


6/99 


Emme tarjoa helppoja vastauksia ja ratkaisuja. Toivomme, ettet Sinäkään tyydy niihin. 
Tule mukaan vapaa-ajattelijoiden toimintaan. 

Vapaa-ajattelijain liitto 
Neljäs linja 1, 00530 Helsinki 

